section_heading: 1960-te
paragraph_text: Kroz društvo su djelovale i muške i ženske klape. Neke od njih poput Kantadura postale su poznate, a iz nekih nastaju i legendarne klape kao što je kultna Lučica. Malo je poznato da je na prvom izdanju legendarnog Festivala dalmatinskih klapa u Omišu 1967. nastupila i muška klapa Jedinstvo koju je vodio doajen klapskog izričaja Ljubo Stipišić Delmata, te odmah osvojila brončano odličje. Već naredne godine klapa Jedinstvo osvaja 2. mjesto, a vrhunac postiže 1969. osvajanjem 1. nagrade na Omiškom festivalu.